CELEX: 62019TN0160
Language: sk
Date: 2019-03-14 00:00:00
Title: Vec T-160/19: Žaloba podaná 14. marca 2019 — LTTE/Rada

6.5.2019   
            
            
               SK
            
            
               Úradný vestník Európskej únie
            
            
               C 155/54
            
         
      Žaloba podaná 14. marca 2019 — LTTE/Rada
      (Vec T-160/19)
      (2019/C 155/64)
      Jazyk konania: angličtina
      
         Účastníci konania
      
      
         Žalobkyňa: Liberation Tigers of Tamil Eelam (LTTE) (Herning, Dánsko) (v zastúpení: A. van Eik a T. Buruma, advokáti)
      
         Žalovaná: Rada Európskej únie
      
         Návrhy
      
      Žalobkyňa navrhuje, aby Všeobecný súd zrušil rozhodnutie Rady (SZBP) 2019/25 (1) v rozsahu, v akom sa týka žalobkyne.
      Subsidiárne žalobkyňa tvrdí, že v tejto veci malo byť prijaté miernejšie opatrenie, než je ponechanie jej názvu na zozname teroristických organizácií Únie.
      Žalobkyňa okrem toho požaduje, aby bola Rade uložená povinnosť nahradiť trovy konania vrátane úrokov, ktorých výška bude spresnená neskôr.
      
         Dôvody a hlavné tvrdenia
      
      Na podporu svojej žaloby žalobkyňa uvádza šesť žalobných dôvodov.
      
                  1.
               
               
                  Prvý žalobný dôvod je založený na tom, že napadnuté rozhodnutie je neplatné v rozsahu, v akom sa týka žalobkyne, pretože žalobkyňu nemožno kvalifikovať ako teroristickú organizáciu v zmysle článku 1 ods. 3 spoločnej pozície Rady 2001/931/SZBP (2)
                  
               
            
                  2.
               
               
                  Druhý žalobný dôvod je založený na tom, že napadnuté rozhodnutie je neplatné v rozsahu, v akom sa týka žalobkyne, pretože príslušný orgán neprijal žiadne rozhodnutie, ako to vyžaduje článok 1 ods. 4 spoločnej pozície Rady 2001/931/SZBP.
               
            
                  3.
               
               
                  Tretí žalobný dôvod je založený na tom, že napadnuté rozhodnutie je neplatné v rozsahu, v akom sa týka žalobkyne, pretože Rada nevykonala riadne preskúmanie, ako to vyžaduje článok 1 ods. 6 spoločnej pozície Rady 2001/931/SZBP.
               
            
                  4.
               
               
                  Štvrtý žalobný dôvod je založený na tom, že napadnuté rozhodnutie je neplatné v rozsahu, v akom sa týka žalobkyne, pretože nie je v súlade s požiadavkami proporcionality a subsidiarity.
               
            
                  5.
               
               
                  Piaty žalobný dôvod je založený na tom, že napadnuté rozhodnutie je neplatné v rozsahu, v akom sa týka žalobkyne, pretože nie je v súlade s povinnosťou uviesť odôvodnenie stanovenou v článku 296 ZFEÚ.
               
            
                  6.
               
               
                  Šiesty žalobný dôvod je založený na tom, že napadnuté rozhodnutie je neplatné v rozsahu, v akom sa týka žalobkyne, pretože bolo porušené právo žalobkyne na obhajobu a jej právo na účinnú súdnu ochranu.
               
            
         (1)  Rozhodnutie Rady (SZBP) 2019/25 z 8. januára 2019, ktorým sa mení a aktualizuje zoznam osôb, skupín a subjektov, na ktoré sa vzťahujú články 2, 3 a 4 spoločnej pozície 2001/931/SZBP o uplatňovaní špecifických opatrení na boj s terorizmom, a ktorým sa zrušuje rozhodnutie (SZBP) 2018/1084 (Ú. v. EÚ L 6, 2019, s. 6).
      
         (2)  Spoločná pozícia Rady z 27. decembra 2001 o uplatňovaní špecifických opatrení na boj s terorizmom (Ú. v. ES L 344, 2001, s. 93, Mim. vyd. 18/001, s. 217).